CELEX: 32015R1154
Language: mt
Date: 2015-07-14 00:00:00
Title: Regolament ta' Implimentazzjoni tal-Kummissjoni (UE) 2015/1154 tal-14 ta' Lulju 2015 li japprova s-sustanza attiva sulfosulfuron, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE)

15.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 187/18
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1154
      tal-14 ta' Lulju 2015
      li japprova s-sustanza attiva sulfosulfuron, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod parikolari l-Artikolu 20(1) tiegħu,
      Billi:
      
                  (1)
               
               
                  L-approvazzjoni tas-sustanza attiva sulfosulfuron, kif stabbilit fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2), tieqaf tgħodd fil-31 ta' Diċembru 2015.
               
            
                  (2)
               
               
                  Tressqet applikazzjoni għat-tiġdid tal-inklużjoni tas-sulfosulfuron fl-Anness I tad-Direttiva tal-Kunsill 91/414/KEE (3) f'konformità mal-Artikolu 4 tar-Regolament tal-Kummissjoni (UE) Nru 1141/2010 (4) fiż-żmien stipulat f'dak l-Artikolu.
               
            
                  (3)
               
               
                  L-applikant ressaq id-dossiers supplimentari f'konformità mal-Artikolu 9 tar-Regolament (UE) Nru 1141/2010, flimkien ma' spjegazzjoni fir-rigward tar-rilevanza ta' kull studju ġdid imressaq. L-Istat Membru relatur sab li l-applikazzjoni kienet sħiħa.
               
            
                  (4)
               
               
                  L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem: “l-Awtorità”) u lill-Kummissjoni fil-31 ta' Mejju 2013.
               
            
                  (5)
               
               
                  L-Awtorità bagħtet ir-rapport ta' valutazzjoni tat-tiġdid lill-applikant u lill-Istati Membri għall-osservazzjonijiet u għaddiet l-osservazzjonijiet li waslulha lill-Kummissjoni. L-Awtorità qiegħdet ukoll il-fajl supplimentari sommarju għad-dispożizzjoni tal-pubbliku.
               
            
                  (6)
               
               
                  Fit-3 ta' Lulju 2014, l-Awtorità bagħtet lill-Kummissjoni l-konklużjoni tagħha dwar jistax jiġi mistenni li s-sulfosulfuron jissodisfa l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009. Fit-12 ta' Diċembru 2014, il-Kummissjoni ppreżentat l-abbozz tar-rapport tal-evalwazzjoni għas-sulfosulfuron lill-Kumitat Permanenti dwar il-Pjanti, l-Annimali, l-Ikel u l-Għalf.
               
            
                  (7)
               
               
                  Fir-rigward ta' użu rappreżentattiv wieħed jew aktar ta' minn tal-anqas prodott wieħed għall-ħarsien tal-pjanti li fih is-sustanza attiva, kien stabbilit li ntlaħqu l-kriterji għall-approvazzjoni stipulati fl-Artikolu 4. Għaldaqstant, dawk il-kriterji għall-approvazzjoni jistgħu jitqiesu li huma sodisfatti.
               
            
                  (8)
               
               
                  Il-valutazzjoni tar-riskju għat-tiġdid tal-approvazzjoni tas-sulfosulfuron huwa bbażat fuq għadd limitat ta' użi rappreżentattivi, li madankollu ma jillimitawx l-użi li għalihom jistgħu jiġu awtorizzati l-prodotti għall-ħarsien tal-pjanti li fihom is-sulfosulfuron. Għaldaqstant huwa xieraq li ma tinżammx ir-restrizzjoni għal użi bħala erbiċida.
               
            
                  (9)
               
               
                  Għaldaqstant, huwa xieraq li l-approvazzjoni tas-sulfosulfuron tiġi mġedda.
               
            
                  (10)
               
               
                  F'konformità mal-Artikolu 20(3) tar-Regolament (KE) Nru 1107/2009, flimkien mal-Artikolu 13(4) tal-istess Regolament, l-Anness tar-Regolament ta' Implimentazzjoni (UE) Nru 540/2011 għandu jiġi emendat.
               
            
                  (11)
               
               
                  Dan ir-Regolament għandu japplika mill-jum ta' wara l-iskadenza tal-approvazzjoni tas-sustanza attiva sulfosulfuron kif imsemmi fil-premessa 1.
               
            
                  (12)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      It-tiġdid tal-approvazzjoni ta' sustanza attiva
      L-approvazzjoni tas-sustanza attiva sulfosulfuron, kif speċifikat fl-Anness I, hija mġedda, soġġett għall-kundizzjonijiet stabbiliti f'dak l-Anness.
      Artikolu 2
      Emendi għar-Regolament ta' Implimentazzjoni (UE) Nru 540/2011
      L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.
      Artikolu 3
      Dħul fis-seħħ u d-data tal-applikazzjoni
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Japplika mill-1 ta' Jannar 2016.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-14 ta' Lulju 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 309, 24.11.2009, p. 1.
      
         (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
      
         (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
      
         (4)  Ir-Regolament tal-Kummissjoni (UE) Nru 1141/2010 tas-7 ta' Diċembru 2010 li jistabbilixxi l-proċedura għat-tiġdid tal-inklużjoni tat-tieni grupp ta' sustanzi attivi fl-Anness I għad-Direttiva tal-Kunsill 91/414/KEE u li jistabbilixxi l-lista ta' dawk is-sustanzi (ĠU L 322, 8.12.2010, p. 10).
      
         ANNESS I
         
                     Isem Komuni, Numri ta' Identifikazzjoni
                  
                  
                     Isem tal-IUPAC
                  
                  
                     Purità (1)
                     
                  
                  
                     Data tal-approvazzjoni
                  
                  
                     Skadenza tal-approvazzjoni
                  
                  
                     Dispożizzjonijiet speċifiċi
                  
               
                     Sulfosulfuron
                     Nru tal-CAS: 141776-32-1
                     Nru CIPAC: 601
                  
                  
                     1-(4,6-dimetossipirimidin-2-il)-3-(2-etilsulfonilimidażo[1,2-a]piridina-3-ilsulfonil)urea
                  
                  
                     ≥ 980 g/kg
                     L-impurità rilevanti li ġejja ma għandhiex taqbeż ċertu livell limitu fil-materjal tekniku:
                     Fenol: < 2 g/kg
                  
                  
                     fl-1 ta' Jannar 2016
                  
                  
                     fil-31 ta' Diċembru 2030
                  
                  
                     Għall-implimentazzjoni tal-prinċipji uniformi kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar is-sulfosulfuron, u b'mod partikolari l-Appendiċijiet I u II tiegħu.
                     F'din il-valutazzjoni ġenerali, l-Istati Membri għandhom jagħtu attenzjoni partikolari:
                     
                                 —
                              
                              
                                 lill-ħarsien tal-ilma tal-pjan, meta s-sustanza tiġi applikata f'reġjuni b'ħamrija u/jew kundizzjonijiet tal-klima vulnerabbli;
                              
                           
                                 —
                              
                              
                                 lir-riskju għal makroorganiżmi tal-ħamrija mhux fil-mira għajr għall-ħniex, għall-pjanti terrestri mhux fil-mira u għall-organiżmi akkwatiċi.
                              
                           
               
            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' rieżami.
      
      
         ANNESS II
         L-Anness tar-Regolament ta' Implimentazzjoni (UE) Nru 540/2011 jiġi emendat kif ġej:
         
                     (1)
                  
                  
                     Fil-Parti A, titħassar l-entrata 32 dwar is-sulfosulfuron.
                  
               
                     (2)
                  
                  
                     Fil-Parti B, tiżdied l-entrata 89 li ġejja:
                     
                                  
                              
                              
                                 Isem Komuni, Numri ta' Identifikazzjoni
                              
                              
                                 Isem tal-IUPAC
                              
                              
                                 Purità (*)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 “89
                              
                              
                                 Sulfosulfuron
                                 Nru tal-CAS: 141776-32-1
                                 Nru CIPAC: 601
                              
                              
                                 1-(4,6-dimetossipirimidin-2-il)-3-(2-etilsulfonilimidażo[1,2-a]piridina-3-ilsulfonil)urea
                              
                              
                                 ≥ 980 g/kg
                                 L-impurità rilevanti li ġejja ma għandhiex taqbeż ċertu livell limitu fil-materjal tekniku:
                                 Fenol: < 2 g/kg
                              
                              
                                 fl-1 ta' Jannar 2016.
                              
                              
                                 fil-31 ta' Diċembru 2030.
                              
                              
                                 Għall-implimentazzjoni tal-prinċipji uniformi kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar is-sulfosulfuron, u b'mod partikolari l-Appendiċijiet I u II tiegħu.
                                 F'din il-valutazzjoni ġenerali, l-Istati Membri għandhom jagħtu attenzjoni partikolari:
                                 
                                             —
                                          
                                          
                                             lill-ħarsien tal-ilma tal-pjan, meta s-sustanza tiġi applikata f'reġjuni b'ħamrija u/jew kundizzjonijiet tal-klima vulnerabbli;
                                          
                                       
                                             —
                                          
                                          
                                             lir-riskju għal makroorganiżmi tal-ħamrija mhux fil-mira għajr għall-ħniex, għall-pjanti terrestri mhux fil-mira u għall-organiżmi akkwatiċi.”
                                          
                                       
                           
               
            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' rieżami.